**Dôvodová správa**

**B. Osobitná časť**

**K Čl. I**

K bodu 1:

V § 2 sú ustanovené predpoklady kandidáta na funkciu európskeho prokurátora. Medzi tieto predpoklady patrí aj vek kandidáta na funkciu európskeho prokurátora za Slovenskú republiku. Podľa § 2 písm. a) kandidátom na funkciu európskeho prokurátora za Slovenskú republiku môže byť len prokurátor, ktorý v deň výberového konania dosiahol vek najmenej 40 rokov. Z dôvodov uvedených vo všeobecnej časti dôvodovej správy sa navrhuje tento vekový cenzus vypustiť. Podmienka vykonávať najmenej desať rokov funkciu prokurátora, sudcu alebo advokáta, z toho najmenej päť rokov funkciu prokurátora alebo sudcu, ktorá je ustanovená v § 2 písm. b), zostáva neznemená. Táto zákonná podmienka dostatočne garantuje odbornú pripravenosť prokurátora na výkon funkcie európskeho prokurátora.

Nariadenie Rady (EÚ) 2017/1939 z 12. októbra 2017, ktorým sa vykonáva posilnená spolupráca na účely zriadenia Európskej prokuratúry (Ú. v. EÚ L 283, 31.10.2017), vekový cenzus pre európskeho prokurátora nevymedzuje.

K bodom 3 až 7:

Ide o legislatívno-technickú úpravu, ktorá priamo súvisí s navrhovaným znením uvedeným v bode 1, t. j. vypustením písmena a) zo znenia ustanovenia § 2 a označením doterajších písmen b) až i) v § 2 za písmená a) až h).

K bodu 8:

V § 8 sú ustanovené predpoklady kandidáta na funkciu európskeho delegovaného prokurátora. Kandidát na funkciu európskeho delegovaného prokurátora musí spĺňať predpoklady ustanovené v § 2 písm. c), f), g) a i) a v § 8 písm. a) až d). Vzhľadom na vypustenie doterajšieho znenia písmena a) z ustanovenia § 2 je potrebné zmeniť znenie úvodnej vety v doterajšom znení ustanovenia § 8.

K bodu 9:

Ide o legislatívno-technickú úpravu, ktorá priamo súvisí s navrhovaným znením uvedeným v bode 1, t. j. vypustením písmena a) zo znenia ustanovenia § 2 a označením doterajších písmen b) až i) v § 2 za písmená a) až h).

**K čl. II**

(Účinnosť)

Navrhuje sa, aby zákon nadobudol dňom vyhlásenia v Zbierke zákonov Slovenskej republiky.

Bratislava, 6. marca 2019

**Peter Pellegrini v.r.**

predseda vlády

Slovenskej republiky

**Gábor Gál** **v.r**.

minister spravodlivosti

Slovenskej republiky